 Madaxweynaha Soomaaliya Shiikh Shariif Shiikh Axmed oo shirkaas kaddib saxaafadda la hadlay ayaa sheegay in khudbaddiisii ay ku saabsaneyd warbixin uu ka siiyay Golaha Ammaanka ee Qaramada Midoobay halka ay marayaan arrimihii roadmap-ka, gaar ahaan halka ay Soomaaliya hadda taagan tahay, halka loo socdo kumeel gaarka kaddib, aammanka dalka iyo arrimaha gargaarka Baniaadannimada. 